Správa Komisie o uplatňovaní nariadenia (ES) č. 1049/2001, v roku 2007, o prístupe verejnosti k dokumentom Európskeho parlamentu, Rady a Komisie /* KOM/2008/0630 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 10.10.2008 KOM(2008) 630 v konečnom znení SPRÁVA KOMISIE o uplatňovaní nariadenia (ES) č. 1049/2001, v roku 2007, o prístupe verejnosti k dokumentom Európskeho parlamentu, Rady a Komisie SPRÁVA KOMISIE o uplatňovaní nariadenia (ES) č. 1049/2001, v roku 2007, o prístupe verejnosti k dokumentom Európskeho parlamentu, Rady a Komisie PREDSLOV Táto správa, ktorá sa týka roka 2007, je vypracovaná na základe článku 17 ods. 1 nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie[1]. Príloha k tejto správe obsahuje štatistické údaje, ktoré sa týkajú vybavovania žiadostí o sprístupnenie. Je potrebné zdôrazniť, že štatistiky sa týkajú iba žiadostí o sprístupnenie neuverejnených dokumentov a netýkajú sa ani vyžiadania už uverejnených dokumentov, ani žiadostí o informácie. 1. Politika transparentnosti[2] Komisia zorganizovala verejnú konzultáciu o revízii právnych predpisov týkajúcich sa prístupu verejnosti k dokumentom, a to po zverejnení zelenej knihy týkajúcej sa tejto záležitosti[3] 18. apríla 2007. 2. Registre a internetové stránky 2.1. Na konci roka 2007 register dokumentov Komisie obsahoval 86 887 dokumentov. (pozri tabuľku v prílohe). 2.2. V článku 9 ods. 3 nariadenia sa ustanovuje, že takzvané „citlivé“[4] dokumenty sa zaznamenávajú v registri iba so súhlasom ich pôvodcu. V roku 2007 nebol súčasťou tohto registra žiadny citlivý dokument v zmysle tohto ustanovenia. 2.3. Údaje týkajúce sa internetovej stránky „Transparentnosť a prístup k dokumentom“ dostupné na serveri EUROPA sú tieto: Počet návštevníkov | Počet návštev | Počet načítaných stránok | Spolu | 39 013 | 53 848 | 65 156 | Mesačný priemer | 3 251 | 4 487 | 5 430 | 3. Spolupráca s ostatnými inštitúciami a členskými štátmi Na základe pravidla rotácie Európsky parlament zvolal 2. októbra 2007 medziinštitucionálny výbor ustanovený článkom 15 ods. 2 nariadenia. Útvary troch inštitúcií poverených vykonávaním nariadenia navyše v roku 2007 pokračovali vo fóre na výmenu názorov o otázkach právneho charakteru týkajúcich sa uplatňovania nariadenia. 4. Analýza žiadostí o prístup 4.1. Neustály rast počtu prvých žiadostí , ktorý bol pozorovaný od prijatia nariadenia, sa potvrdil i v roku 2007. V roku 2007 útvary zaregistrovali 4 196 prvých žiadostí, čo je o 355 žiadostí viac ako v roku 2006. 4.2. Počet opakovaných žiadostí sa prakticky zdvojnásobil; v roku 2007 bolo zaregistrovaných 273 žiadostí v porovnaní so 140 žiadosťami v roku 2006. 4.3. Pokiaľ ide o rozdelenie žiadostí podľa oblastí záujmu , viac ako 40 % žiadostí sa týka spolupráce v oblasti spravodlivosti, dopravy a energetiky, hospodárskej súťaže, vnútorného trhu, životného prostredia a politiky podnikania. 4.4. Pokiaľ ide o rozdelenie žiadostí podľa socioprofesijných kategórií, naďalej prichádza veľa žiadostí z akademického prostredia, ktoré zostali na čele, a predstavujú viac ako 30 % žiadostí. 4.5. Zemepisné rozdelenie žiadostí takisto zostalo rovnaké. Približne 20 % žiadostí pochádza od osôb alebo organizácií s pobytom/so sídlom v Belgicku, vzhľadom na veľký počet podnikov, advokátskych kancelárií a združení alebo MVO pôsobiacich na európskej úrovni. Okrem toho väčšina žiadostí pochádza z členských štátov s najväčším počtom obyvateľov: Nemecka, Francúzska, Talianska, Španielska, Spojeného kráľovstva a Holandska, ktoré samotné predstavujú prakticky polovicu žiadostí (49,18 %). Počet žiadostí pochádzajúcich z nových členských štátov je nízky. 5. Uplatňovanie výnimiek týkajúcich sa práva na prístup 5.1. Percentuálny podiel kladných odpovedí v počiatočnej fáze zostal v porovnaní s predošlým rokom v podstate rovnaký. V 72,71 % prípadov (v porovnaní so 73,83 % v roku 2006) boli dokumenty úplne sprístupnené a v 3,88 % prípadov (v porovnaní s 2,94 % v roku 2006) bol povolený čiastočný prístup k požadovaným dokumentom. 5.2. Percentuálny podiel rozhodnutí potvrdzujúcich počiatočný stav sa mierne znížil (66,30 % prípadov v porovnaní so 69,29 % v roku 2006). Percentuálny podiel úplne kladných odpovedí sa po počiatočnom zamietnutí takmer zdvojnásobil (15,38 % v porovnaní s 8,57 % v roku 2006). Naopak percentuálny podiel rozhodnutí povoľujúcich čiastočný prístup po počiatočnom zamietnutí sa mierne znížil (18,32 % v porovnaní s 22,14 % v roku 2006). 5.3. V počiatočnej fáze zostávajú dva základné motívy pre zamietnutie: - ochrana účelu inšpekcií, vyšetrovania a kontroly (čl. 4 ods. 2 tretia zarážka), aj keď v porovnaní s rokom 2006 nastal pokles (23,48 % zamietnutí v porovnaní s 30,72 % v roku 2006), - ochrana rozhodovacieho procesu Komisie (článok 4 ods. 3), pričom 19,29 % je podiel prípadov týkajúcich sa stanovísk určených na vnútorné použitie a 12,02 % je podiel prípadov týkajúcich sa stanovísk, keď ešte nebolo prijaté rozhodnutie, čiže spolu 31,31 % zamietnutí). Ochrana medzinárodných vzťahov, ako aj ochrana obchodných záujmov sa podstatne zvýšili, pričom pri ochrane medzinárodných vzťahov ide o 10,98 % prípadov zamietnutia (v porovnaní so 7,06 % v roku 2006) a pri ochrane obchodných záujmov o 10,79 % prípadov zamietnutia (v porovnaní s 8,94 % v roku 2006). 5.4. Hlavné dôvody potvrdenia zamietnutia prístupu sú ochrana obchodných záujmov (uvádza sa v 25,25 % prípadov zamietnutia v porovnaní so sotva 16,5 % v roku 2006) a ochrana účelu vyšetrovania (24,75 % v porovnaní s 27,18 % v roku 2006). Námietky členského štátu proti sprístupneniu dokumentov s pôvodom v tomto členskom štáte zaujímajú tretie miesto s 19,1 % prípadov (v porovnaní so sotva 10,19 % v roku 2006). 6. Sťažnosti predložené európskemu ombudsmanovi 6.1. V roku 2007 ombudsman uzavrel 16 prípadov sťažností podaných proti Komisii týkajúcich sa zamietnutia prístupu k dokumentom[5]. 3 prípady uzavreté bez zistenia nesprávneho úradného postupu | 2290/2004/IP | 260/2006/BU[6] | 723/2006/WP | 9 prípadov uzavretých s kritickou poznámkou | 1434/2004/PB | 144/2005/PB | 1693/2005/PB | 1844/2005/GG | 3002/2005/PB | 3193/2005/TN | 2196/2006/SAB | 3697/2006/PB | 668/2007/MHZ | 4 prípady uzavreté bez pokračovania vo vyšetrovaní | 3269/2005/TN | 2654/2006/PB[7] | 3678/2006/JMA[8] | 349/2007/PB[9] | 6.2. V roku 2007 ombudsman dostal trinásť sťažností týkajúcich sa zamietnutia prístupu k dokumentom. 7. Žaloby 7.1. Súd prvého stupňa vydal dva rozsudky vo veciach týkajúcich sa rozhodnutia Komisie, ktorá úplne alebo čiastočne zamietla prístup k dokumentom na základe nariadenia č. 1049/2001. 7.1.1. Rozsudok Súdu prvého stupňa z 12. septembra 2007, vec T-36/04, Association de la Presse Internationale A.S.B.L. („API“)/Komisia: Súd prvého stupňa čiastočne zrušil rozhodnutie Komisie, ktorá odmietla prístup k spisom, ktoré predložila v rámci viacerých konaní na Súdny dvor a Súd prvého stupňa. Súd prvého stupňa stanovil, že pokiaľ sa ešte vo veci neuskutočnilo pojednávanie, uplatňuje sa výnimka „súdneho konania“ bez toho, aby inštitúcia musela konkrétne preskúmať každý príslušný dokument. Naproti tomu Komisia má po pojednávaní povinnosť uskutočniť konkrétne posúdenie každého vyžiadaného dokumentu s cieľom overiť, vzhľadom na jeho konkrétny obsah, či môže byť sprístupnený alebo či by jeho sprístupnenie ovplyvnilo súdne konanie, na ktoré sa vzťahuje. V prípade zamietnutia je potrebné konkrétne ho odôvodniť a preukázať riziko. Okrem toho je Súd prvého stupňa toho názoru, že v súvisiacich prípadoch obyčajná súvislosť sama osebe nemôže byť dôvodom na zamietnutie prístupu. Pokiaľ ide o konania o porušení práva Spoločenstva, Súd prvého stupňa sa domnieva, že cieľ spočívajúci v dosiahnutí priateľského urovnania sporu naďalej odôvodňuje zamietnutie i po pojednávaní a až do rozsudku Súdneho dvora. Komisia, Švédsko a API sa odvolali proti tomuto rozsudku na Súdnom dvore. 7.1.2. Rozsudok Súdu prvého stupňa z 8. novembra 2007, vec T-194/04, The Bavarian Lager Company Limited/Komisia: Súd prvého stupňa zrušil rozhodnutie Komisie, ktorým sa odoprel prístup k menám určitých externých osôb, ktoré sa zúčastnili na zasadnutí, a uviedol, že na prístup k dokumentom obsahujúcim osobné údaje sa výhradne vzťahuje nariadenie 1049/2001. Súd prvého stupňa analyzoval vzťah medzi nariadením 1049/2001 a 45/2001[10] a stanovil, že výnimka stanovená v článku 4 ods. 1 písm. b) nariadenia 1049/2001 sa týka len osobných údajov, ktoré môžu konkrétne a skutočne porušiť ochranu súkromia a integritu jednotlivca. Pokiaľ ide o ochranu účelu vyšetrovania, Súd prvého stupňa stanovil, že inštitúcia musí preukázať in concreto , že sprístupnenie príslušného dokumentu s menami by konkrétne a skutočne porušilo jeho vyšetrovanie. Komisia sa takisto odvolala na Súdnom dvore proti uvedenému rozsudku, aby Súdny dvor objasnil vzťah medzi dvoma nariadeniami. 7.2. Súdny dvor zrušil rozsudok Súdu prvého stupňa[11], ako aj rozhodnutie Komisie, ktorého sa rozsudok týkal, pokiaľ ide o zamietnutie prístupu k niektorým dokumentom členského štátu na základe nariadenia 1049/2001. Ide o rozsudok Súdneho dvora z 18. decembra 2007 vo veci C-64/05P Švédsko/Komisia. Súdny dvor rozhodol, že čl. 4 ods. 5 nariadenia neudeľuje členskému štátu právo všeobecného a bezpodmienečného veta, aby mohol podľa svojho voľného uváženia brániť sprístupneniu dokumentov pochádzajúcich z tohto členského štátu. Členský štát je naopak povinný odôvodniť svoje námietky s ohľadom na výnimky stanovené v nariadení. Súdny dvor stanovil, že pokiaľ neexistuje takéto odôvodnenie, inštitúcia musí požadovaný dokument sprístupniť, ak sa domnieva, že sa nepoužije žiadna zo spomenutých výnimiek. 7.3. V roku 2007 bolo proti rozhodnutiam Komisie na základe nariadenia 1049/2001 podaných pätnásť nových žalôb, z toho šesť odvolaní[12]: Vec C-514/07P, Švédsko/API a Komisia | Vec C-528/07P, API/ Komisia | Vec C-532/07P, Komisia/ API | Vec C-139/07P, Komisia/ Technische Glaswerke Ilmenau GmbH | Vec C-122/07P, Eurostrategies SPRL/Komisia | Vec C-107/07P, Friedrich Weber/Komisia | Vec T-480/07, SIMSA/Komisia | Vec T-479/07, Nuova Agricast srl/Komisia | Vec T-477/07, Cofra srl/Komisia | Vec T-478/07, Cofra srl/ Komisia | Vec T-417/07, Lodato Gennaro & C. Spa/Komisia | Vec T-399/07, Basell Polyolefine GmbH/Komisia | Vec T-392/07, Guido Strack/Komisia | Vec T-111/07, Agrofert Holding a.s./Komisia | Vec T-68/07, Landtag Schleswig-Holstein/Komisia | 8. Závery 8.1. Charakter žiadostí a dôvody zamietnutia: Z analýzy žiadostí o sprístupnenie rovnako ako v predchádzajúcich rokoch všeobecne vyplýva, že veľký podiel sa týka činností Komisie v oblasti kontroly uplatňovania práva Spoločenstva. V mnohých prípadoch sú tieto žiadosti o sprístupnenie vykonávané s cieľom získať dokumenty, ktoré by mohli podporiť pozíciu žiadateľa v súvislosti so sťažnosťou, napríklad čo sa týka predpokladaného porušenia práva Spoločenstva alebo v rámci správnej alebo súdnej žaloby. Je potrebné poznamenať, že tieto žiadosti sa vo všeobecnosti týkajú veľkého množstva dokumentov, ktorých analýza si vyžaduje množstvo administratívnej práce. Je potrebné takisto poznamenať, že výnimka týkajúca sa ochrany rozhodovacieho procesu Komisie sa uvádza hlavne s cieľom chrániť rozhodovací proces individuálneho dosahu. V legislatívnej oblasti sa čím ďalej tým viac dokumentov sprístupňuje verejnosti bez toho, aby sa Komisii predložila žiadosť o prístup. Generálne riaditeľstvá Komisie vytvorili svoje internetové stránky týkajúce sa osobitných politík a týmto spôsobom sprístupnili verejnosti značné množstvo dokumentov. Výnimka týkajúca sa ochrany obchodných záujmov, ktorá zaznamenala podstatný nárast, sa hlavne uvádza v rámci žiadostí o prístup vzťahujúcich sa ku spisom z oblasti hospodárskej súťaže. Tieto tendencie, ktoré sa v priebehu rokov potvrdili, zobrala Komisia do úvahy pri príprave návrhu na prepracovanie nariadenia. 8.2. Vývoj judikatúry: Súd prvej inštancie vyjasnil viacero bodov: - pokiaľ sa ešte vo veci neuskutočnilo pojednávanie, uplatňuje sa výnimka „súdneho konania“ bez toho, aby inštitúcia musela konkrétne preskúmať každý príslušný dokument. - výnimka „vyšetrovania“ v oblasti porušenia práva Spoločenstva sa použije i po pojednávaní a až do rozsudku. Po rozsudku Súdneho dvora nie je tento dôvod viac platný. - na prístup k dokumentom obsahujúcim osobné údaje sa vzťahuje nariadenie 1049/2001. Výnimka stanovená v čl. 4 ods. 1 písm. b) sa týka iba osobných údajov, ktoré môžu konkrétne a skutočne porušiť ochranu súkromia a integrity jednotlivca. Súdny dvor okrem toho zrušil výklad Súdu prvého stupňa týkajúceho sa práva členského štátu na námietky proti sprístupneniu dokumentov pochádzajúcich z tohto členského štátu v tom zmysle, že členský štát je povinný svoje námietky odôvodniť s ohľadom na výnimky stanovené v nariadení. Vo svojom návrhu na prepracovanie nariadenia Komisia vzala do úvahy vývoj judikatúry. PRÍLOHA Štatistiky týkajúce sa uplatňovania nariadenia 1049/2001 1. OBSAH REGISTRA 2002 | 2.095 | 6.478 | 134 | 116 | 3.066 | 11.889 | 2003 | 2.338 | 6.823 | 135 | 113 | 2.467 | 11.876 | 2004 | 2.327 | 7.484 | 134 | 145 | 2.718 | 12.808 | 2005 | 2.152 | 7.313 | 129 | 126 | 2.674 | 12.394 | 2006 | 2.454 | 6.628 | 129 | 380 | 3.032 | 12.623 | 2007 | 2.431 | 6.647 | 129 | 717 | 3.255 | 13.179 | Total | 15.753 | 46.762 | 790 | 1.597 | 21.985 | 86.887 | PRVÉ žIADOSTI 2. POčET žIADOSTÍ 2005 (1) | 2006 | 2007 | 3 396 | 3 841 | 4196 | 3. ODPOVEDE 2005 (1) | 2006 | 2007 | počet | % | počet | % | počet | % | OPAKOVANÉ žIADOSTI 4. POčET žIADOSTÍ 2005 (1) | 2006 | 2007 | 233 | 140 | 273 | 5. ODPOVEDE 2005 (1) | 2006 | 2007 | počet | % | počet | % | počet | % | (1) Tieto údaje sa značne líšia od údajov poskytnutých v predchádzajúcich správach, a to z dôvodu zohľadnenia definície žiadostí používanej pri využívaní zaznamenaných údajov. ROZDELENIE ZAMIETNUTÍ PODľA POUžITEJ VÝNIMKY (%) 6. PRVÉ žIADOSTI 2005 | 2006 | 2007 | čl. 4 ods. 1 písm. a) ochrana verejného záujmu – prvá zarážka – verejná bezpečnosť | 0,28 | 1,53 | 1,19 | čl. 4 ods. 1 písm. a) ochrana verejného záujmu – druhá zarážka – obrana a vojenské veci | 0,21 | 0,60 | 2,23 | čl. 4 ods. 1 písm. a) ochrana verejného záujmu – tretia zarážka – medzinárodné vzťahy | 4,17 | 7,06 | 10,98 | čl. 4 ods. 1 písm. a) ochrana verejného záujmu – štvrtá zarážka – finančná, menová alebo hospodárska politika | 2,55 | 1,19 | 1,26 | čl. 4 ods. 1 písm. b) ochrana súkromia a integrity jednotlivca | 3,68 | 4,85 | 5,04 | čl. 4 ods. 2 prvá zarážka – ochrana obchodných záujmov | 7,78 | 8,94 | 10,79 | čl. 4 ods. 2 druhá zarážka – ochrana súdneho konania a právneho poradenstva | 8,63 | 7,49 | 6,08 | čl. 4 ods. 2 tretia zarážka – ochrana inšpekcií, vyšetrovania a kontroly | 41,80 | 30,72 | 23,48 | čl. 4 ods. 3 prvý pododsek – rozhodovací proces, zatiaľ neprijaté rozhodnutie | 12,73 | 14,30 | 12,02 | čl. 4 ods. 3 druhý pododsek – rozhodovací proces, už prijaté rozhodnutie: stanoviská pre vnútornú potrebu v rámci porád a predbežných konzultácií | 14,36 | 19,06 | 19,29 | čl. 4 ods. 5 odmietnutie členského štátu | 3,82 | 4,26 | 7,64 | spolu | 100,00 | 100,00 | 100,00 | 7. OPAKOVANÉ žIADOSTI 2005 | 2006 | 2007 | čl. 4 ods. 1 písm. a) ochrana verejného záujmu – prvá zarážka – verejná bezpečnosť | 0,00 | 0,00 | 0,9 | čl. 4 ods. 1 písm. a) ochrana verejného záujmu – druhá zarážka – obrana a vojenské veci | 0,00 | 0,49 | 0,4 | čl. 4 ods. 1 písm. a) ochrana verejného záujmu – tretia zarážka – medzinárodné vzťahy | 5,31 | 3,40 | 2,2 | čl. 4 ods. 1 písm. a) ochrana verejného záujmu – štvrtá zarážka – finančná, menová alebo hospodárska politika | 0,53 | 0,97 | 0,4 | čl. 4 ods. 1 písm. b) ochrana súkromia a integrity jednotlivca | 10,61 | 13,59 | 4,8 | čl. 4 ods. 2 prvá zarážka – ochrana obchodných záujmov | 14,32 | 16,50 | 25,25 | čl. 4 ods. 2 druhá zarážka – ochrana súdneho konania a právneho poradenstva | 10,88 | 10,19 | 4,8 | čl. 4 ods. 2 tretia zarážka – ochrana inšpekcií, vyšetrovania a kontroly | 28,38 | 27,18 | 24,75 | čl. 4 ods. 3 prvý pododsek – rozhodovací proces, zatiaľ neprijaté rozhodnutie | 7,96 | 7,77 | 5,7 | čl. 4 ods. 3 druhý pododsek – rozhodovací proces, už prijaté rozhodnutie: stanoviská pre vnútornú potrebu v rámci porád a predbežných konzultácií | 12,47 | 9,71 | 11,7 | čl. 4 ods. 5 odmietnutie členského štátu. | 9,55 | 10,19 | 19,1 | spolu | 100,00 | 100,00 | 100,00 | ROZDELENIE žIADOSTÍ 8. PODľA SOCIOPROFESIJNEJ KATEGÓRIE žIADATEľOV (%) 2005 | 2006 | 2007 | Akademické prostredie | 10,49 | 32,08 | 31,85 | Občianska spoločnosť (záujmové skupiny, priemysel, MVO atď.) | 29,44 | 17,27 | 17,77 | Členovia verejnosti, ktorých socioprofesijný profil nebol uvedený | 31,89 | 16,55 | 15,33 | Verejné orgány (okrem inštitúcií EÚ) | 12,32 | 15,67 | 15,69 | Advokáti | 11,00 | 10,43 | 9,69 | Ostatné inštitúcie EÚ | 3,78 | 06,85 | 6,75 | Novinári | 1,07 | 01,14 | 2,90 | 9. PODľA ZEMEPISNÉHO PÔVODU žIADOSTI (%) 2005 | 2006 | 2007 | Belgicko | 22,63 | 20,26 | 19,86 | Nemecko | 13,24 | 18,67 | 15,58 | Francúzsko | 9,71 | 9,31 | 9,32 | Taliansko | 9,77 | 8,41 | 8,18 | Spojené kráľovstvo | 6,62 | 5,73 | 5,76 | Holandsko | 5,29 | 5,35 | 4,42 | Španielsko | 5,52 | 5,33 | 5,92 | Rakúsko | 1,92 | 3,18 | 2,71 | Poľsko | 1,48 | 2,61 | 2,41 | Luxembursko | 0,66 | 2,15 | 2,80 | Neuvedené | 7,44 | 1,64 | 1,16 | Dánsko | 2,14 | 1,55 | 1,23 | Portugalsko | 1,54 | 1,31 | 1,18 | Švédsko | 1,10 | 1,24 | 1,46 | Litva | 0,28 | 1,21 | 0,55 | Grécko | 1,92 | 1,20 | 1,50 | Írsko | 1,70 | 1,15 | 0,82 | Česká republika | 0,63 | 1,08 | 0,89 | Maďarsko | 0,60 | 0,95 | 0,86 | Spojené štáty americké | 0,69 | 0,89 | 0,61 | Fínsko | 0,88 | 0,78 | 1,43 | Švajčiarsko | 0,85 | 0,77 | 0,82 | Iné | 0,63 | 1,76 | Nórsko | 0,44 | 0,51 | 0,32 | Malta | 0,35 | 0,49 | 0,45 | Slovensko | 0,38 | 0,37 | 0,59 | Estónsko | 0,13 | 0,37 | 0,29 | Slovinsko | 0,19 | 0,31 | 1,80 | Cyprus | 0,16 | 0,26 | 0,25 | Bulharsko | 0,25 | 0,25 | 0,94 | Turecko | 0,09 | 0,22 | 0,12 | Chorvátsko | 0,09 | 0,22 | 0,43 | Lotyšsko | 0,28 | 0,20 | 0,14 | Rumunsko | 0,16 | 0,20 | 0,96 | Japonsko | 0,03 | 0,18 | 0,20 | Kanada | 0,16 | 0,15 | 0,25 | Austrália | 0,15 | 0,07 | Ukrajina | 0,03 | 0,14 | 0,04 | Lichtenštajnsko | 0,09 | 0,12 | 0,45 | Rusko | 0,06 | 0,11 | 0,05 | Izrael | 0,06 | 0,09 | 0,12 | Čína (vrátane Hong Kongu) | 0,06 | 0,08 | 1,01 | FYROM[13] | 0,03 | 0,08 | 0,04 | Albánsko | 0,03 | 0,05 | 0,02 | Brazília | 0,03 | 0,05 | 0,04 | Island | 0,06 | 0,03 | 0,02 | Mexiko | 0,03 | 0,02 | 0,05 | Egypt | 0,06 | 0,14 | India | 0,03 | Taiwan | 0,03 | 2005 | 2006 | 2007 | Krajiny EÚ | 89,13 | 93,93 | 92,28 | Kandidátske krajiny | 0,54 | 0,22 | 0,12 | Autres | 3,34 | 3,49 | 4,55 | Iné | 7,50 | 2,37 | 3,05 | 10. PODľA OBLASTÍ ZÁUJMU (%) Generálne riaditeľstvo/Útvar | 2007 | SG – Generálny sekretariát | 10,19 % | JLS – Spravodlivosť, sloboda a bezpečnosť | 8,45 % | TREN – Energetika a doprava | 7,54 % | COMP – Hospodárska súťaž | 7,32 % | MARKT – Vnútorný trh | 6,46 % | ENV – Životné prostredie | 6,11 % | ENTR – Podnikanie | 5,48 % | TAXUD – Dane a colná únia | 4,82 % | SANCO – Zdravie a ochrana spotrebiteľa | 4,27 % | AGRI – Poľnohospodárstvo | 4,11 % | RELEX – Vonkajšie vzťahy | 4,09 % | REGIO – Regionálna politika | 3,69 % | ELARG - Rozšírenie | 3,18 % | EMPL – Zamestnanosť a sociálne záležitosti | 3,10 % | TRADE – Obchod | 2,48 % | ADMIN – Personál a administratíva | 2,34 % | INFSO – Informačná spoločnosť | 2,21 % | DEV – Rozvoj | 2,12 % | RTD – Výskum | 1,64 % | EAC – Vzdelávanie a kultúra | 1,58 % | SJ – Právny servis | 1,34 % | BUDG – Rozpočet | 1,31 % | AIDCO – Úrad pre spoluprácu EuropeAid | 1,27 % | ECFIN – Hospodárske a finančné záležitosti | 1,07 % | FISH – Rybolov | 0,95 % | COMM – Útvar pre komunikáciu | 0,73 % | OLAF – Európsky úrad pre boj proti podvodom | 0,45 % | DGT – Generálne riaditeľstvo pre preklad | 0,40 % | ESTAT – Eurostat | 0,24 % | ADMIN (OIB – Úrad pre infraštruktúru a logistiku) | 0,22 % | ECHO – Humanitárna pomoc | 0,21 % | CAB – Kabinety komisárov | 0,16 % | PMO – Úrad pre správu a úhradu individuálnych nárokov | 0,13 % | IAS – Interný audit | 0,10 % | EPSO – Európsky úrad pre výber pracovníkov | 0,08 % | BEPA – Kancelária poradcov v oblasti európskej politiky | 0,06 % | ADMIN (Riaditeľstvo pre informatiku) | 0,03 % | DIGIT | 0,03 % | OPOCE – Úrad pre publikácie | 0,03 % | FC – Finančná kontrola | 0,02 % | JRC – Spoločné výskumné centrum | 0,02 % | SCIC – Generálne riaditeľstvo pre tlmočenie | 0,02 % | Spolu: | 100,00 % | [1] Ú. v. ES L 145, 31.5.2001, s. 43. [2] Pre viac informácií o politike transparentnosti pozri Všeobecnú správu o činnosti Európskej únie za rok 2007 na tejto adrese: http://europa.eu/generalreport/fr/2007/rg10.htm [3] KOM(2007) 185 z 18. apríla 2007. [4] „dokumenty pochádzajúce z orgánov alebo z agentúr nimi založených, z členských štátov, tretích krajín alebo medzinárodných organizácií, ktoré sú v súlade s pravidlami príslušného orgánu klasifikované ako „TRÈS SECRET/TOP SECRET“, „SECRET“ alebo „CONFIDENTIEL“ a ktoré chránia základné záujmy Európskej únie alebo jedného alebo viacerých jej členských štátov v oblasti, na ktorú sa vzťahuje článok 4 ods. 1 písm. a), predovšetkým verejnú bezpečnosť, obranu a vojenské veci.“ (čl. 9 ods. 1). [5] Pre podrobnejšie informácie o týchto prípadoch pozri http://www.euro-ombudsman.eu.int/decision/en/default.htm [6] Prípad omylom uvedený v predošlej správe. [7] To isté. [8] Prípad bol takisto predmetom žaloby na Súde prvého stupňa. [9] To isté. [10] Nariadenie z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1). [11] Rozsudok z 30. novembra 2004, IFAW Internationaler Tierschutz-Fonds/Komisia (T-168/02). [12] Pre podrobnejšie informácie o týchto veciach pozri http://curia.europa.eu/jurisp/cgi-bin/form.pl?lang=fr [13] Bývalá juhoslovanská republika Macedónsko.